Rosalía de Castro nun billete español de 500 pesetas de 1978.
O **papel moeda**, tamén chamado **billete** ou **carto**, é un documento oficial, un título de crédito con algúns valores estándares estampados nas súas faces, que é emitido por un goberno por medio dun órgano específico, xeralmente un banco central, para servir como medio de pagamento e representación de base monetaria dun país ou dunha rexión económica, como é o caso da CEE. A súa orixe está intimamente relacionada á moeda metálica e aos títulos bancarios, pois, antes da súa adopción xeneralizada polos diversos países do mundo, o valor expresado no billete significaba a existencia dunha certa cantidade de riqueza, que xeralmente era ouro depositado nun banco. O costume do diñeiro, isto é, dos cartos seren un símbolo dunha cantidade de ouro era coñecido como padrón ouro.

*Grosso modo*, o papel moeda é un tipo de diñeiro fiduciario, no cal o seu valor de face non corresponde a ningún valor intrínseco, mais ten como lastre só a confianza do goberno emitente. Co correr do tempo e co establecemento das economías nacionais, a relación de paridade entre riqueza depositada e valor de face do billete foi abandonada polos gobernos, o que se chamou de inconvertibilidade, é dicir, o valor estampado no papel deixou de significar un valor real para pasar a ser mera cifra abstracta. Esta circunstancia, entre outros factores, fixo xurdir entre as diversas moedas nacionais un relación de avaliación e troco, na que o valor da moeda dun país pode aumentar ou diminuír cando comparada á doutro país.

Billetes de euro de diversos valores.
Nas economías dos países en xeral, o papel moeda circula de modo concomitante co diñeiro escritural, o cal existe só como rexistro nunha institución financeira e testifica certa cantidade de papel moeda en nome dun propietario. Tamén, co aumento da capacidade computacional, este tipo ten circulado ao lado do diñeiro electrónico.

Notas
-----

1. ↑  Fonseca, José Wladimir (2009). *Mercado de capitais* (en portugués). Curitiba: IESDE. p. 42.
2. ↑  "A brief history of banknotes" (en inglés). Bank Of England. Consultado o 10 de febreiro de 2016.
3. ↑  Nogami, Otto (2012). *Economia* (en portugués). Curitiba: IESDE. pp. 142, 143.
4. ↑  Goldschmidt, Roberto (2001). *Curso de derecho mercantil* (en castelán). Actualizado por María Auxiliadora Pisani Ricci, Gabriel Rodríguez e Ivanova Beirutti Ruiz. Caracas: Universidad Católica Andrés Bello. p. 773.
5. ↑  "Breve história do papel moeda" (PDF) (en portugués). Consultado o 10 de febreiro de 2016.
6. ↑  Chacón, Néstor Ricardo (2005). *Derecho monetario* (en castelán). Bogotá: Universidad del Rosario. p. 45.
7. ↑  Schneider, Gary (2011). *Electronic Commerce* (en inglés). Boston: Cengage Learning. p. 471.

---

|  |  |
| --- | --- |
| Este artigo tan só é un bosquexo |  *Este artigo sobre economía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q47433
* AAT: 300191324
* BNCF: 44689
* BRE: 860986
* EBID: ID
* GEA: 2322
* GEC: 0223171
* GND: 4138996-7
* HDS: 013750
* JSTOR: paper-money
* LCCN: sh85011581
* MAG: 2779681140
* NDL: 00570906
* NKC: ph118749
* PSH: 1623

 |